**SERVICIUL ASISTENȚĂ MEDICALĂ ȘI PROTECȚIE SOCIALĂ**

**COMPARTIMENTUL PROTECȚIE SOCIALĂ**

**APROB,**

**PREȘEDINTE**

**Ion MÎNZÎNĂ**

**AVIZAT,**

**SECRETAR GENERAL**

**AL JUDEȚULUI**

**Ionel VOICA**

**RAPORT**

**privind înființarea *Centrului de Îngrijire și Asistență (CIA) Pitești* în subordinea Direcției Generale de Asistență Socială și Protectia Copilului Argeș,**

**prinrestructurarea actualului *Centru de Îngrijire și Asistență (CIA) Pitești, cu* aprobarea organigramei și a statului de funcții**

Prin adresa înregistrată la Consiliul Județean Argeș sub nr. 21961/18.09.2023, reprezentanții DGASPC Argeș au transmis Nota de fundamentare nr. 35896/14.09.2023, prin care solicită:

a) înființarea ***Centrului de Îngrijire și Asistență (CIA) Pitești*** în subordinea Direcţiei Generale de Asistenţă Socială şi Protectia Copilului Argeş, unitate de asistenţă socială fără personalitate juridică, prin**restructurarea** actualului *Centru de Îngrijire și Asistență (CIA) Pitești;*

b) **aprobarea statului de funcţii şi organigramei** ***Centrului de Îngrijire şi Asistenţă (CIA) Pitești****,* conform anexelor nr. 1 şi nr. 2 la prezentul raport.

Prin ***Planul de restructurare a* *Centrului de Îngrijire și Asistență Pitești****,* **pentru perioada 2022-2023*,* avizat** de Autoritatea Națională pentru Protecția Drepturilor Persoanelor cu Dizabilități (ANPDPD), prin adresa nr. 21027/2/ANPDPD/DDPD/MI/10.01.2023 și **aprobat** prin Hotărârea Consiliului Județean Argeș nr. 23/31.01.2023, care se constiuie *anexă*la ***Planul inițial de restructurare a CIA Pitești***, **avizat** de Autoritatea Națională pentru Persoanele cu Dizabilități ( ANPD) prin adresa nr. 10858/2/ANPD/23.12.2019) și **aprobat** prin Hotărârea Consiliului Județean Argeș nr. 25/31.01.2020, se prevede:

- *înfiintarea unui nou* ***centru de îngrijire și asistență,*** cu o capacitate de **50 locuri**, în locul celui existent, prin reducerea capacității acestuia, care în prezent are **150 locuri** care va avea sediul în **municipiul Pitești, Aleea George Ștephănescu, nr. 3, județul Argeș;**

***Centrul de îngrijire și asistență (CIA)*** pentru persoane adulte cu dizabilități – *este serviciul social de tip rezidenţial, care cuprinde un ansamblu de activităţi realizate pentru a răspunde nevoilor individuale specifice ale persoanelor adulte cu dizabilităţi, în vederea menţinerii/dezvoltării potenţialului personal. (****Ordinul 82/2019*** *privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilităţi, Anexa 1* – *Modulul I - Managementul Serviciului Social)*.

Prin ***Hotărârea Consiliului Județean Argeș nr.127/27.04.2023*** a fost modificată *Hotărârea Consiliului Județean Argeș nr.255/28.09.2022* *privind constituirea dreptului de administrare în favoarea DGASPC Argeș asupra imobilului – teren și clădiri în care își desfășoară activitatea CIA Pitești.*

Potrivit prevederilorart. 51, alin. (4) din ***Legea nr. 448/2006*** *privind protecţia şi promovarea drepturilor persoanelor cu handicap,* modificată și completată prin ***O.U.G. nr. 69/2018*** *pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap,* ‘‘capacitatea centrelor rezidenţiale pentru persoane adulte cu handicap **nu poate fi mai mare de 50 de locuri‘‘** *.*

Acest lucru presupune **restructurarea centrelor rezidențiale** cu capacitate mai mare de 50 de locuri și **elaborarea planurilor de restructurare**, ţinând cont de nevoile individuale ale beneficiarilor, corelate cu standardele specifice de calitate în vigoare.

Elaborarea ***Planului inițial de restructurare a CIA Pitești*** a fost realizat în conformitate cu ***Decizia Președintelui Autorității Naționale pentru Persoanele cu Dizabilități nr. 878/2018*** *pentru aprobarea Metodologiei**de elaborare a planului de restructurare a centrelor rezidenţiale pentru persoanele adulte cu handicap*, metodologie în care se menționează la **art. 12, alin (1)**, faptul că *,,Planul de restructurare avizat de Autoritatea Naţională pentru Persoanele cu Dizabilităţi şi aprobat de consiliul judeţean reprezintă documentul în baza căruia centrele rezidenţiale de tip vechi vor funcţiona în perioada de implementare a acestuia’’.*

Având în vedere faptul că, atât la nivel național, cât și la nivelul județului Argeș, nu s-a reușit implementarea planurilor de restructurare a centrelor de tip vechi cu capacitate mai mare de 50 locuri, până la finele anului 2021, din motive obiective, Guvernul României a adoptat ***O.U.G. nr. 114/2021*** *pentru modificarea unor acte normative, precum și reglementarea unor măsuri în domeniul protecției drepturilor persoanelor cu dizabilități*, care:

* prin Art. V, alin.(1), **abrogă** Art. III din ***O.U.G. nr. 69/2018*** *pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap*, în care era specificat faptul că *”Începând cu data de 1 ianuarie 2019, finanţarea de la bugetul de stat a centrelor rezidenţiale a căror capacitate este mai mare de 50 de locuri se diminuează anual cu 25%, urmând ca,* ***începând cu******1 ianuarie 2022, finanţarea lor să se asigure exclusiv din bugetul judeţului****”,*
* prinArt. IV, alin.(2), ***prorogă termenul de la care finanțarea centrelor rezidenţiale*** a căror capacitate este mai mare de 50 de locuri şi pentru care nu au fost implementate planurile de restructurare aprobate, ***se asigură exclusiv din bugetul judeţului, la data de 1 ianuarie 2024***.

Totodată, prin***Ordinul nr. 635/25 iulie 2022*** a fostaprobată***Metodologia de modificare a planului de restructurare a centrelor rezidenţiale pentru persoanele adulte cu handicap ale cărui activităţi au fost planificate până la 31 decembrie 2021.*** Aceastastabileștecadrul procedural pentru modificarea planului de restructurare a centrelor rezidenţiale pentru persoanele adulte cu handicap, cu o capacitate mai mare de 50 de locuri, ale cărui activităţi au fost planificate până la 31 decembrie 2021 şi nu au fost implementate, aflate în coordonarea metodologică a Autorităţii Naţionale pentru Protecţia Drepturilor Persoanelor cu Dizabilităţi.

Astfel, având în vedere prevederile de mai sus și,înconformitate cu ***art. 10, alin. (3) din Metodologia aprobată prin Ordinul nr. 635/25 iulie 2022,*** DGASPC Argeș a considerat necesară modificarea unor soluții, precum și termenele de implementare ale acestora, cuprinse în *Planul de restructurare a Centrului de Îngrijire și Asistență Pitești,* ale cărui activități au fost planificate până la 31 decembrie 2021, motiv pentru care **a procedat la** **elaborarea *Planului de restructurare a Centrului de Îngrijire și Asistență Pitești pentru perioada 2022-2023****,* parcurgând toate etapele prevăzute de lege*, care,* după avizare de către Autoritatea Națională pentru Protecția Drepturilor Persoanelor cu Dizabilități (ANPDPD), prin adresa nr. 21027/2/ANPDPD/DDPD/MI/10.01.2023 și aprobare de către Consiliului Județean Argeș, prin Hotărârea nr. 23/31.01.2023, este ***anexă*** la planul de restructurare inițial.

**PREZENTAREA SITUAŢIEI ACTUALE A CENTRULUI REZIDENȚIAL SUPUS RESTRUCTURĂRII**

***Centrul de Îngrijire și Asistență (CIA) Pitești*** este un serviciu social de tip rezidențial, fără personalitate juridică, în subordinea Direcţiei Generale de Asistenţă Socială şi Protecţia Copilului Argeş, conform *Hotărârii Consiliului Judeţean Argeş nr. 68/08.12.2004*, care cuprinde un ansamblu de activităţi realizate pentru a răspunde nevoilor individuale specifice ale persoanelor adulte cu dizabilităţi, în vederea menţinerii/dezvoltării potenţialului personal.

***Capacitatea*** centrului actual este de **150 de locuri.**

Centrul funcționează în baza ***Planului de restructurare a Centrului de Îngrijire și Asistență Pitești pentru perioada 2022 – 2023****,* **avizat** de Autoritatea Națională pentru Protecția Drepturilor Persoanelor cu Dizabilități (ANPDPD), prin adresa 21027/2/ANPDPD/DDPD/MI/10.01.2023 și **aprobat** prin *Hotărârea Consiliului Județean Argeș nr. 23/31.01.2023*, ***anexă*** la Planul inițial de restructurare a CIA Pitești.

1. În vederea aplicării prevederilor:

* Art. 51, alin. (4) din **Legea nr. 448/2006** privind protecţia şi promovarea drepturilor persoanelor cu handicap, republicată, cu modificările și completările ulterioare: ‘‘*Capacitatea centrelor rezidenţiale pentru persoane adulte cu handicap* ***nu poate fi mai mare de 50 de locuri*‘‘**;
* Art. 42, alin.(1), lit. b) din **Legea asistenței sociale nr. 292/2011** cu modificările și completările ulterioare: ,,*Serviciile sociale înfiinţate de furnizorii publici şi privaţi se organizează la nivel teritorial sub formă de* ***servicii sociale de interes judeţean****, adresate beneficiarilor care trăiesc şi locuiesc pe raza teritorială a judeţului’’;*
* Art.83, alin.(2) din **Legea asistenței sociale nr. 292/2011** cu modificările și completările ulterioare: ,,*Serviciile sociale adresate persoanelor cu dizabilităţi se acordă la domiciliu, în* ***centre rezidenţiale*** *sau în centre de zi, proiectate şi adaptate nevoilor individuale ale persoanei asistate’’;*

1. Ținând cont de prevederile:

- Art.IV, alin.(2) din **O.U.G. nr. 114/2021** pentru modificarea unor acte normative, precum și reglementarea unor măsuri în domeniul protecției drepturilor persoanelor cu dizabilități: ”*Începând cu data de* ***1 ianuarie 2024****, finanţarea centrelor rezidenţiale a căror capacitate este mai mare de 50 de locuri şi pentru care nu au fost implementate planurile de restructurare aprobate se asigură exclusiv din bugetul judeţului*”,

**3.**  Pentru restructurarea actualului ***Centru de Îngrijire și Asistență (CIA) Pitești***, DGASPC Argeș a stabilit **înființarea unui nou *serviciu social*** , specific nevoilor beneficiarilor, iar urmare a evaluării beneficiarilor de către echipele multidisciplinare de evaluare (constituite prin *Dispoziţia* Directorului General al DGASPC Argeş nr. 2059/ 01.09.2022),a fost întocmit ***Planul de restructurare a CIA Pitești pentru perioada 2022-2023****,* în care s-a propus :

- înfiintarea unui nou ***centru de îngrijire și asistență***, cu o capacitate de **50 locuri**, în locația actualului CIA Pitești, ca urmare a restructurării acestuia.

**DESCRIEREA NOULUI SERVICIU SOCIAL (CIA PITEȘTI)**

Analizând baza materială și logistică existentă, la momentul de față, în actualul Centru de Îngrijire și Asistență Pitești și având în vedere numărul redus de beneficiari, în comparație cu numărul inițial al beneficiarilor (de la **91** la **47**), centrul se poate restructura sub forma unui ***centru de îngrijire și asistență*** *(****CIA)***, cu o capacitate de **50 locuri**, în care vor fi transferați cei **47** beneficiari, prezenți în momentul de față, în actualul CIA Pitești.

Diferența dintre beneficiarii evaluați în luna septembrie 2022 (**91**) și beneficiarii prezenți la momentul prezent (**47**), se compune din:

* **21 beneficiari** pentru care s-a ***încetat acordarea serviciilor sociale*** din cadrul centrului supus restructurării, prin dezinstituționalizare - ***(re)integrare în familie/ integrare în comunitate;***
* **13 beneficiari** care au fost ***transferați în alte servicii sociale din cadrul DGASPC Arges,*** în funcție de: rezultatele evaluării psiho-medico-sociale, nevoile individuale identificate și deciziile Comisiei de Evaluare a Persoanelor Adulte cu Handicap (CEPAH) Argeș;
* **10 beneficiari** care au ***decedat.***

***Centrul de îngrijire și asistență (CIA) - (cod 8790 CR-D-I)*** *pentru persoane adulte cu dizabilități* – *este serviciul social de tip rezidenţial, care cuprinde un ansamblu de activităţi realizate pentru a răspunde nevoilor individuale specifice ale persoanelor adulte cu dizabilităţi, în vederea menţinerii/dezvoltării potenţialului personal. (****Ordinul 82/2019*** *privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilităţi, Anexa 1* – *Modulul I - Managementul Serviciului Social)*.

**Capacitatea** noului *centru de îngrijire și asistență* va fi de **50 locuri**.

**Beneficiarii** *centrului de* *îngrijire și asistență* vor fi **50** persoaneadulte cu dizabilități (47 vor fi transferate din actualul *CIA Pitești).*

**Sediul** noului serviciului social ***Centrul de Îngrijire și Asistență* *Pitești****,* va fi cel al actualului CIA Pitești **(municipiul Pitești, Aleea George Ștephănescu, nr. 3, județul Argeș)**.

Prin ***Hotărârea Consiliului Județean Argeș nr.127/27.04.2023*** a fost modificată *Hotărârea Consiliului Județean Argeș nr.255/28.09.2022* *privind constituirea dreptului de administrare în favoarea DGASPC Argeș asupra imobilului – teren și clădiri în care își desfășoară activitatea CIA Pitești.*

**PRINCIPALELE DOCUMENTE DE REFERINŢĂ SAU CONEXE PENTRU REALIZAREA *PROCESULUI DE RESTRUCTURARE*:**

* Legea nr. 448/2006 *privind protecţia şi promovarea drepturilor persoanelor cu handicap*, republicată, cu modificările şi completările ulterioare;
* Legea nr. 221/2010 *pentru ratificarea Convenţiei privind drepturile persoanelor cu dizabilităţi*, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007;
* Legea asistenței sociale nr. 292/ 2011, cu modificările și completările ulterioare;
* Legea nr. 197/2012 *privind asigurarea calităţii în domeniul serviciilor sociale*, cu modificările şi completările ulterioare;
* Legea nr. 7/2023 *privind susținerea procesului de dezinstituționalizare a persoanelor adulte cu dizabilități și aplicarea unor măsuri de accelerare a acestuia și de prevenire a instituționalizării, precum și pentru modificarea și completarea unor acte normative*;
* OUG nr. 114/2021 *pentru modificarea unor acte normative, precum și reglementarea unor măsuri în domeniul protecției drepturilor persoanei cu dizabilități*;
* HG nr. 268/2007 *pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap*, cu modificările şi completările ulterioare;
* HG nr. 867/2015 *pentru aprobarea* *Nomenclatorului serviciilor sociale, precum și regulamentelor- cadru de organizare și funcționare a serviciilor sociale*, cu modificările şi completările ulterioare ;
* HG nr. 426/2020 *privind aprobarea standardelor de cost pentru serviciile sociale* cu modificările şi completările ulterioare ;
* HG [nr.1.543/2022](https://lege5.ro/Gratuit/geztcmzuha3ds/hotararea-nr-1543-2022-pentru-aprobarea-strategiei-nationale-privind-prevenirea-institutionalizarii-persoanelor-adulte-cu-dizabilitati-si-accelerarea-procesului-de-dezinstitutionalizare-pentru-perioad?d=2023-04-18)  *pentru aprobarea* [*Strategiei*](https://lege5.ro/Gratuit/geztcmzygmydk/anexa-la-hotararea-guvernului-nr-1543-2022-pentru-aprobarea-strategiei-nationale-privind-prevenirea-institutionalizarii-persoanelor-adulte-cu-dizabilitati-si-accelerarea-procesului-de-dezinstitutional?d=2023-04-18)*naţionale privind prevenirea instituţionalizării persoanelor adulte cu dizabilităţi şi accelerarea procesului de dezinstituţionalizare, pentru perioada 2022-2030;*
* Ordinul nr. 82/2019 *privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilităţi*;
* Ordinul nr. 635/2022 *pentru aprobarea Metodologiei de modificare a planului de restructurare a centrelor rezidențiale pentru persoanele addulte cu handicap ale cărui activități au fost planificate până la 31 decembrie 2021;*
* Ordinul nr. 235/20.03.2023 al președintelui ANPDPD *privind aprobarea* [*Metodologiei*](https://www.lege-online.ro/lr-ORDIN-235%20-2023-(266663)-(1).html)*de admitere a persoanelor adulte cu dizabilităţi în mediul rezidenţial.*
* Decizia Președintelui ANPD nr. 878/2018 *pentru aprobarea Metodologiei de elaborare a planului de restructurare a centrelor rezidențiale pentru persoane adulte cu handicap*.

**STRUCTURA PERSONALULUI CARE VA ASIGURA ACTIVITĂŢILE ŞI SERVICIILE ÎN CADRUL CENTRULUI DE ÎNGRIJIRE ȘI ASISTENȚĂ PITEȘTI**

În conformitate cu prevederile ***Ordinului nr.82/2019*** *(Anexa 1)* - *Standarde specifice minime de calitate**obligatorii**pentru servicii sociale cu cazare de tip centru de îngrijire şi asistenţă,* activitatea din cadrul ***CIA Pitești*** se va desfășura de către personalul de specialitate din cadrul ***Centrului de Îngrijire și Asistență (CIA) Pitești.***

Astfel, ținând cont de :

* ***Planul de restructurare a* *Centrului de Îngrijire și Asistență Pitești* pentru perioada 2022-2023, avizat** de Autoritatea Națională pentru Protecția Drepturilor Persoanelor cu Dizabilități (ANPDPD), prin adresa nr. 21027/2/ANPDPD/DDPD/MI/10.01.2023 și **aprobat** prin Hotărârea Consiliului Județean Argeș nr. 23/31.01.2023, care se constiuie *anexă*la ***Planul inițial de restrucurare a CIA Pitești***, **avizat** de Autoritatea Națională pentru Persoanele cu Dizabilități (ANPD) prin adresa nr. 10858/2/ANPD/23.12.2019 și **aprobat** prin Hotărârea Consiliului Județean Argeș nr. 25/31.01.2020;
* ***standardele de cost*** pentru serviciile sociale și ***raportul personal de specialitate, de îngrijire și asistență/persoană cu handicap (*** în CIA = 1/1,20), aprobate prin *H.G. nr.426/2020 privind aprobarea standardelor de cost pentru serviciile sociale*, modificată prin *H.G. nr. 1253/2022 pentru modificarea H.G nr. 426/2020 privind aprobarea standardelor de cost pentru serviciile sociale;*
* ***standardele specifice minime de calitate obligatorii*** pentru serviciile sociale destinate persoanelor adulte cu dizabilităţi, aprobate prin *Ordinul nr.82/2019 privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilităţi (Anexa 1 )*;
* faptul că în cadrul CIA Pitești beneficiarii sunt persoane adulte cu handicap, preponderent persoane vârstnice, atât cu handicap psihic grav , cât și persoane imobilizate care solicită îngrijire și supraveghere permanentă din partea personalului de specialitate, de îngrijire și asistență,

**se înființează *serviciul social Centrul de Îngrijire și Asistență Pitești***cu un număr total de ­ **92 posturi contractuale***,*după cum urmează :

* 2 funcții contractuale de conducere (șef centru și coordonator personal de specialitate);
* 67 funcții contractuale de execuție ( personal de specialitate, de îngrijire și asistență);
* 23 funcții contractuale de execuție (administrative, gospodărire, deservire, reparații).

Pentru coordonarea activității de asistență socială din cadrul centrului, 1 post vacant de îngrijitor se transformă în post vacant de coordonator personal de specialitate, gr.II.

În vederea asigurării activităților de întreținere a instalațiilor sanitare, clădirilor și spațiilor în care CIA Pitești își desfășoară activitatea:

* 1 post contractual de execuție, ocupat, se transformă din muncitor calificat tâmplărie, tr.I în muncitor calificat întreținere tr.I,
* 1 post contractual de execuție, ocupat, se transformă din muncitor calificat, tr.IV în muncitor calificat întreținere tr.IV ,
* 1 post contractual de execuție, vacant, de muncitor calificat tr.I ( fochist ) se transformă în post vacant de muncitor calificat tr.IV ( fochist).

Postul ocupat de asistent medical maseur, grad principal (PL) se transformă în asistent asistent medical balneofizioterapie – masaj, grad principal (PL).

Un număr de 92 ***posturi contractuale***se mută de la vechiul *Centru de Îngrijire și Asistență Pitești* la noul serviciu social *-* ***Centrul de Îngrijire și Asistență Pitești****,* după cum urmează :

Personal de conducere : 2 posturi

* Șef centru – 1 post
* Coordonator personal de specialitate – 1 post

Personal de specialitate, de îngrijire și asistență : 67 posturi

* Medic primar – 1 post
* Asistent social grad principal – 2 posturi
* Psiholog grad specialist – 2 posturi
* Kinetoterapeut grad principal – 2 posturi
* Instructor de ergoterapie – 2 posturi
* Asistent medical generalist grad principal – 20 posturi
* Asistent medical igienă grad principal – 1 post
* Asistent medical balneofizioterapie - masaj – 1 post
* Infirmieră – 27 posturi
* Spălătoreasă – 3 posturi
* Îngrijitoare – 6 posturi

Personal administrativ și de deservire : 23 posturi

* Inspector de specialitate gr.I ( contabilitate) - 1 post
* Referent de specialitate gr.I ( administrator) -1 post
* Referent de specialitate gr.I ( magaziner) -1 post
* Referent - 1 post
* Muncitor calificat întreținere tr.I – 2 posturi
* Muncitor calificat întreținere tr.IV – 1 post
* Muncitor calificat tr.I (frizer) – 1 post
* Muncitor calificat tr.I (fochist) – 3 posturi
* Muncitor calificat tr.IV (fochist) – 1 post
* Muncitor calificat tr.II (lenjerie) – 1 post
* Muncitor calificat tr.I (bucătărie) –3 posturi
* Muncitor calificat tr.II (bucătărie) –2 posturi
* Muncitor calificat tr.I (liftier) –2 posturi
* Muncitor necalificat tr.I (bucătărie) - 1 post
* Muncitor necalificat tr.I - 1 post
* Șofer – 1 post

În urma restructurării Centrului de Îngrijire și Asistență Pitești ( cu o capacitate de 150 locuri) și înființării noului serviciu social, Centrul de Îngrijire și Asistență Pitești (cu o capacitate de 50 locuri) ***se desființează un număr de 17 posturi contractuale de execuție vacante***, după cum urmează :

1. Medic primar – 1 post
2. Asistent medical generalist grad principal PL/SSD/S – 4 posturi
3. Infirmiera G – 11 posturi
4. Muncitor necalificat bucatarie – 1 post

Având în vedere nevoile beneficiarilor din actualul *Centru de Îngrijire și Asistență Pitești* cărora li se asigură servicii sociale **permanent** (24 din 24 ore), rezultă că pentru 91 **%** dintre aceștia predomină nevoia de sprijin **continuu și regulat**, ceea ce impune ca specificul noului serviciu ce urmează să fie înființat, să fiede tip ***centru de îngrijire și asistență*** *(cod 8790 CR-D-I).*

Precizăm faptul că înființarea noului ***Centru de Îngrijire și Asistență (CIA) Pitești*** și aprobarea statului de funcții al acestuia și a organigramei, **intră în vigoare** **începând cu data de 01.01.2024.**

Menționăm faptul că ***Centru de Îngrijire și Asistență (CIA) Pitești*** va începe să funcționeze după ocuparea posturilor prin redistribuire din vechiul CIA Pitești și după emiterea dispozițiilor de admitere a beneficiarilor în serviciul nou înființat.

Anexăm prezentului raport:

* *ANEXA 1*. Stat de funcții al *Centrului de Îngrijire și Asistență (CIA) Pitești*;
* *ANEXA 2*. Organigrama *Centrului de Îngrijire și Asistență (CIA) Pitești*.

Având în vedere cele menționate și ținând cont de prevederile art. 173, alin (1), lit a), alin (2), lit b) și c) din OUG 57/2019 privind Codul Administrativ, cu modificările și completările ulterioare, supunem spre aprobare includerea pe ordinea de zi a şedinţei Consiliului Judeţean Argeş a proiectului de hotărâre privind:

a) **înființarea *Centrului de Îngrijire și Asistență (CIA) Pitești,*** unitate de asistență socială, fără personalitate juridică, în subordinea D.G.A.S.P.C. Arges, cu sediul în municipiul Pitești, Aleea George Ștephănescu, nr.3, județul Argeș, prin**restructurarea** actualului *Centru de Îngrijire și Asistență (CIA) Pitești*, cu o capacitate de 50 locuri;

b) **aprobarea statului de funcții și a organigramei *Centrului de Îngrijire și Asistență (CIA) Pitești****, conform anexelor nr. 1 și nr. 2 la prezentul raport;* cu abrogarea Anexei 4 la Hotărârea Consiliului Județean Argeș nr. 153/26.05.2023*.*

**ȘEF SERVICIU,**

**Ana MINCĂ**

**CONSILIER SUPERIOR,**

**Alin STANCIU**